พันทิวา สินรัชตานันท์

แพทย์หญิง **พันทิวา สินรัชตานันท์** เป็นจักษุแพทย์และอดีตนักร้องชาวไทย ศิลปินคนแรกของจีเอ็มเอ็ม แกรมมี่ มีชื่อเสียงจากเพลง "เทพธิดาดอย"

## ประวัติ
พันทิวาเกิดเมื่อวันที่ 23 กรกฎาคม พ.ศ. 2493 ที่ตำบลระแหง อำเภอเมือง จังหวัดตาก บิดาชื่อ แต้เที๊ยะลิ้น เป็นชาวจีนแต้จิ๋ว จากซัวเถา มาตั้งรกรากที่ประเทศไทยในรัชสมัยพระบาทสมเด็จพระมงกุฎเกล้าเจ้าอยู่หัว ก่อนเปลี่ยนชื่อเป็น เธียร สินรัชตานันท์ ส่วนมารดาชื่อ จงจิตร สุทธินันท์ สินรัชตานันท์ เป็นชาวกรุงเทพมหานคร พันทิวาเป็นน้องคนเล็กสุด มีพี่อีก 5 คน

### การศึกษา
*ศึกษาระดับอนุบาลที่โรงเรียนอนุบาล จังหวัดตาก จนจบประถมศึกษาปีที่ 4
*ศึกษาต่อที่โรงเรียนตากสินมหาราชานุสรณ์ จังหวัดตาก จนจบประถมศึกษาที่ 7 
*ศึกษาที่โรงเรียนสตรีตาก ผดุงปัญญา มศ.1-3
*จบมัธยมศึกษาที่ 5 ที่โรงเรียนเตรียมอุดมศึกษา รุ่น 30  แผนกวิทยาศาสตร์ 2510-2511
*ปริญญาแพทยศาสตรบัณฑิต มหาวิทยาลัยเชียงใหม่ 2518 รุ่นที่ 12 และวิทยาศาสตรบัณฑิต มหาวิทยาลัยเชียงใหม่ 2515 รุ่น 6 
*และได้รับประกาศนียบัตรชั้นสูง   วิทยาศาสตร์การแพทย์ มหาวิทยาลัยมหิดล (รามาธิบดี) ในปี พ.ศ. 2520
*วุฒิบัตรผู้เชี่ยวชาญจักษุวิทยา มหาวิทยาลัยมหิดล (รามาธิบดี) รุ่น 5, 
*เวชศาสตร์การกีฬา และอาชีวเวชศาสตร์ รุ่น 10, 
*นิติศาสตรภาคบัณฑิต มหาวิทยาลัยธรรมศาสตร์ รุ่น 33, 
*หลักสูตรสำหรับนักบริหารระดับสูง ด้านการเมืองการปกครอง รุ่น 9 สถาบันพระปกเกล้า (ประกาศนียบัตรชั้นสูง), 
*หลักสูตรกฎหมายทรัพย์สินทางปัญญา และการค้าระหว่างประเทศ
*หลักสูตรการเจรจาไกล่เกลี่ยโดยทรัพย์สินทางปัญญา และการค้าระหว่างประเทศ
*อบรมและทำหน้าที่ ผู้ไกล่เกลี่ยในศาลทรัพย์สินทางปัญญา และการค้าระหว่างประเทศกลาง

## การทำงาน
เริ่มต้นการร้องเพลงในโรงเรียนอนุบาล แสดงละครและระบำในงานโรงเรียนทุกปี 

ร้องเพลงพระราชนิพนธ์ ในงานระดับจังหวัด 

ประกวดระดับมหาวิทยาลัยในตำแหน่งนักร้องนำวงดนตรี The Science ได้รับรางวัลวงดนตรีชนะเลิศของมหาวิทยาลัยเชียงใหม่ 2513

จากการชักนำไปออกรายการร้องเพลงทีวีช่อง 4 บางขุนพรหม โดยศาสตราจารย์ นายแพทย์ พูนพิศ อมาตยกุล 

บันทึกเสียงร้องเพลงไทยเดิมชุดลาวดวงเดือน เป็นครั้งแรก แต่ยังไม่ได้เผยแพร่จำหน่าย

ชุดที่สองคือเพลงของ ว.วัชญาน์ ชุด เธอรักฉันอย่างไร เพลงลาแล้วดวงใจ ประกบนักร้องอาวุโส ธานินทร์ อินทรเทพ

เธอโด่งดังจากเพลง "เทพธิดาดอย" ซึ่งแต่งเพลงโดย น.พ. วราวุธ สุมาวงศ์ (หรือนามปากกา วราห์ วรเวช) ในปี 2523 

และนำไปสร้างเป็นภาพยนตร์ในชื่อเรื่องเดียวกัน โดย จิรบันเทิงฟิล์ม ของ จีรวรรณ กัมปนาทแสนยากร นำแสดงโดย ไกรสร แสงอนันต์, เนาวรัตน์ ยุกตะนันท์ 

เพลงเทพธิดาดอย ถูกใช้เป็นเพลงประกวดชิงชนะเลิศหลายรายการทางทีวี เช่น Golden Song และบันทึกเสียง cover โดยนักร้องทุกช่วงเวลาโดยกลายเป็นเพลง สำหรับการแสดงของเด็กนักเรียน และเวทีเริงระบำชาวเขา ทั่วประเทศไทย 

เพลงคนจนไม่มีสิทธิ์เจ็บป่วย รับรางวัลนักร้องแผ่นเสียงทองคำพระราชทาน ในอัลบั้ม พันทิวา Chorus ร้องกับนักร้องประสานเสียงวงทหารเรือ

เธอออกแผ่นเสียงอัลบั้มเต็มชื่อชุด "วิมานทราย" ประพันธ์โดย วราห์ วรเวช และ เรียบเรียงเสียงประสานโดยพิมพ์ปฏิภาณ พึ่งธรรมจิต บันทึกเสียงกับทาง อีเอ็มไอ (ประเทศไทย) ในชื่อชุด "เดินชมดอย" ประพันธ์โดย วินัย รุ่งอนันต์บันทึกเสียงเพลงชุดสุนทราภรณ์ สองชุด คือ หงษ์เหิร และ หงษ์สบัดบาป กับค่ายเพลง เมโทร พ.ศ. 2526

2526 ไพบูลย์ ดำรงค์ชัยธรรม ชวนเซ็นสัญญา ให้เธอเป็นนักร้องคนแรกที่แกรมมี่ ภายใต้การดำเนินงานของเรวัต พุทธินันทน์ ออกผลงานในชื่อชุด "นิยายรักจากก้อนเมฆ" เป็นผลงานการเขียนคำร้องทั้งชุดโดย บุษบา ดาวเรือง ดนตรีและทำนองประพันธ์โดย วิชัย อึ้งอัมพร และควบคุมการผลิตโดย เรวัต พุทธินันทน์  เพลง "นิยายรักจากก้อนเมฆ" ได้รับการตอบรับที่ดีจากผู้ฟังทางวิทยุ 

ในปี พ.ศ. 2528 ออกผลงาน งานเขียนคำร้องโดย กรวิก และ พนัส หิรัญกสิ ดนตรีเรียบเรียงเสียงประสานโดย ปราจีน ทรงเผ่า ควบคุมการผลิตโดย เรวัต พุทธินันทน์

**ถวายงานเฉลิมพระเกียรติ์**

พ.ศ. 2535 ขับร้องเพลงพระราชนิพนธ์ภิรมย์รัก และ Love story ในชุดเฉลิมพระเกียรติ์ โดยวงดุริยางค์ทหารบก

เธอเป็นหนึ่งในนักร้องหญิงที่ร่วมขับร้องเพลงเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสมหามงคลเฉลิมพระชนมพรรษา 80 พรรษา 5 ธันวาคม 2550 

ขับร้องเพลงพระราชนิพนธ์ ถวายหลายครั้ง ขณะทรงพระประชวรประทับในศิริราช โดยถ่ายทอดสดจากหอสมุดดนตรีภูมิพล ในหอสมุดแห่งชาติ 

ร้องเพลงการกุศลในวาระเฉลิมพระเกียรติหลายครั้ง เช่น เพลงฝนหลวงพระราชทาน, เพลินภูพาน, อัครศิลปิน,ลมหนาว,สายฝน,แม่ฟ้าหลวง 

ร่วมแสดงหน้าพระที่นั่ง สมเด็จพระนางเจ้า สิริกิติ์ ,สมเด็จพระเทพรัตน์,สมเดฺ็จพระเจ้าลูกเธอ จุฬาภรณ์ 

ร่วมแสดงในงานส่วนพระองค์ภายในวังสุโขทัย 

ร่วมแสดงที่เวที โรงแรมดุสิตธานี กับ สวลี ผกาพันธ์ ,Pat Boon,Debby Boon หน้าพระที่นั่ง สมเด็จพระเทพรัตน์ 

ได้ร้องเพลงประจำสถาบันหลายแห่ง เช่น เพลงชุดมหิดล, จุฬา, ธรรมศาสตร์, เชียงใหม่, รามคำแหง, ราชพฤกษ์ บูรพา, ศิริราช, รามาธิบดี, มหาวิทยาลัยเทคโนโลยี สุรนารี,เพลงปีบทอง, 

เพลงธรรมะสันติอโศก ขวัญ อ้าอโศก แม่ หยาดอรุณ บูรณภาพ 

และแสดงร่วมกับ ศิลปินแห่งชาติ ศิลปินอาวุโส และนักร้องรางวัล Golden Song รุ่น 1-7 งาน 90ปี รัก รักพงษ์ กับวงประสานเสียงเวียงพิงค์ กำกับโดย ครูเธียรชัย สุขเที่ยง, ครูหินไฟ ป๊อก หมายยอดกลาง วงฆราวาส,ครูหนึ่ง จักรวาล เสาธงยุติธรรม และ วงหนึ่งจักรวาลแบนด์ 

ร้องบันทึกเสียง เพลงประจำโรงเรียนต่าง ๆ หลายแห่ง เช่นโรงเรียนอนุบาลต่างๆ ที่แต่งโดย ปราจีน ทรงเผ่า จำนวนมาก 

## '''แต่งเนื้อเพลง'''
ได้แต่งเนื้อเพลงและร้องในพิธีเปิดการแข่งขันกีฬามหาวิทยาลัยนานาชาติ ครั้งที่10 สนามกีฬารามคำแหง ถ่ายทอดสด

เพลงมาร์ชปณิธานราม ร่วมแต่งกับ ชัยรัตน์ วงศ์เกียรติ์ขจร และ ดร.ศรีจักร วัชรเกียรติ์ 

### '''ขับร้องบันทึกเสียง'''
จากยุคแผ่นเสียง เทป ซีดี You Tube ,Facebook,TikTok

ร้องเพลงในภาพยนตร์ เทพธิดาดอย และ สาวบ้านนอกเข้ากรุง ในภาพยนตร์ ดาวเคียงเดือน

ร้องเพลงในละครช่อง3 เรื่องหมอบ้านนอก

แสดงละครร้อง ร่วมกับ สุเทพ วงศ์ กำแหง ศรีสุดา รัชตะวรรณ ,พรเทพ เทพรัตน์ เวทีธรรมศาสตร์ งานหารายได้มอบวิทยาลัยเพาะช่าง

### '''รวมผลงานร้องเพลงบันทึกแผ่นเสียง และบันทึกการแสดงสด ไม่น้อยกว่า 300+++ เพลง'''
งานบันทึกเสียง ล่าสุด ชื่อเพลง สายลม ประกอบละคร บุญผ่อง ทางช่อง Thai PBS ทำนองของ Hideki Mori 

เพลง อินทนนท์  2564

งานแสดงสดร่วมกับศิลปินระดับประเทศ อาวุโสและต่างรุ่นมากมาย ออกอากาศในโทรทัศน์ทุกช่อง ทั่วประเทศ

ร่วมแสดงกับวง Royal Bangkok Symphony Orchestra,Chula Symphony Orchestra,

Thailand Symphony Orchestra และวงดุริยางค์ของกองทัพบก_ทัพเรือ_ทัพอากาศและวงกรมศิลปากร

วงดุริยางค์สากล กรมศิลปากร

วงดุริยางค์สากลทหารเรือ

วงดุริยางค์สากล ทหารบก

วงดุริยางค์สากล ทหารอากาศ

วงดนตรีใหญ่ สุนทราภรณ์ ครูดำ พูนสุข สุริยะพงศ์รังษี

วงดนตรีกรมประชาสัมพันธ์ หลายยุคสมัย

วงดนตรี กาญจนผลิน

วงเฉลิมราช โดย วิรัช อยู่ถาวร ศิลปินแห่งชาติ

วงฆราวาส

วงหนึ่งจักรวาลแบนด์

วงเวียงพิงค์ และ The East Wing Chorus Group

และแสดงสดทุกเวทีทั้งในกรุงเทพและต่างจังหวัด หลายปี กับวง จิตราทัศน์ ดำเนินการโดย จิตรา -นิทัศน์ ละอองศรี

ร่วมร้อง Soprano เพลงวงประสานเสียง Acapella ของครูเธียรชัย สุขเที่ยง the East Wing chorus เวียงพิงค์ ที่กรุงเทพ และ เชียงใหม่ เพื่อเพิ่มกิจกรรมให้ผู้สูงวัย และเยาวชน สนใจเพลงไทยลูกกรุง

## งานสอน ถ่ายทอดศิลปะ
สอนการร้องเพลงเพื่อสุขภาพ การพัฒนาบุคลิกภาพด้วยการฝึกร้องเพลง ให้องค์กร เช่น 

บริษัทน้ำมันบางจาก  

มหาวิทยาลัยธรรมศาสตร์  

เดินสายร้องเพลงและบรรยาย ร่วมกับ ชินกร ไกรลาศ เพื่อสร้างแรงบันดาลใจให้เยาวชนต่างจังหวัด  

เดินสายร้องเพลงและบรรยาย กับ ศุ บุญเลี้ยง และโกไข่ 

บรรยายร่วมกับ อดีตท่านทูตไทยในเปรู กำธร สิทธิโชคต์ เรื่องการพัฒนาบุคลิกภาพในนักศึกษาแพทย์ปีสุดท้าย คณะแพทยศาสตร์ มหาวิทยาลัยเชียงใหม่ 

สอนการฝึกร้องเพลง Karaoke ให้กับผู้สมัครเรียนในกลุ่มครั้งละ 30 คนในวันหยุดเสาร์-อาทิตย์ ร่วมกับ ศุ บุญเลี้ยง และ โกไข่ จัดต่อเนื่องเดือนละ1-2 วัน 

เปิดสอนร้องเพลงทาง Youtube เป้าหมายสอนเพลงเด็กเล็ก

## งานแสดงในต่างประเทศ
เดินทางไปสหรัฐอเมริกา สองครั้ง ครั้งละ สองเดือน 

จัดงานร้องเพลงการกุศลให้ชาวไทยในสหรัฐอเมริกา สมาคมแพทย์ไทนในสหรัฐอเมริกา Thai Physician Association in MidWest 

กับ เพ็ญศรี พุ่มชูศรี 

สวลี ผกาพันธ์  

รุ่งฤดี แพ่งผ่องใส 

มีศักดิ์นาครัตน์  

และอดิเรก จันทร์เรือง 

พร้อมด้วย สุวัฒน์ วรดิลก นายกสมาคมนักเขียน 

การประกวดเพลง Tokyo World Popular Song Festival 1984 การประกวดเพลง Kuala lampur World Kite Song Festival 1984

## รวมรางวัล เกียรติคุณ
*5.1 รางวัลที่สามในงานวาดภาพ ระดับประถมต้น จัดโดยกระทรวงศึกษาธิการ สมัย มล. ปิ่น มาลากุล แสดงในบริเวณรร เตรียมอุดมศึกษา พญาไท 2503 งานแสดงศิลปะหัตถกรรมนักเรียน เมื่ออายุ 10 ปี
*5.2 รางวัล ทีวีตุ๊กตาทองมหาชน สองปีซ้อน 2526 และ 2527 นักร้องยอดนิยม เพลงคนจน ไม่มีสิทธิ์ และเดินชมดอย
*5.3 รางวัลแผ่นเสียงทองคำพระราชทาน ครั้งที่ 5 ปี 2526 เพลง คนจนไม่มีสิทธิ์
*5.4 รางวัลเพลงดีเด่น เพลงเพลินไพร งาน Thailand Popular song Festival 2526
*5.5 รางวัลเพลงยอดเยี่ยม งาน Thailand Popular Song Festival 2527 เพลง สู่สันติภาพ
*5.6 รางวัลนักร้องยอดเยี่ยม Popular Vote Singer 2527 เพลงสู่สันติภาพ Thailand Popular Song Festival
*5.7 รางวัลเพลงดีเด่น เพลงชีวิต Thailand Popular Song Festival 2527
*5.8 รางวัลรองชนะเลิศ เพลงสดุดีออมสิน งาน 72ปี ธนาคารออมสิน 2528
*5.9 รางวัลชนะเลิศ เพลง โดมเริงใจ งาน 50ปี มหาวิทยาลัยธรรมศาสตร์
*5.10 รางวัลรองชนะเลิศ เพลง เลือดธรรมศาสตร์ไม่จาง งาน 50ปี มหาวิทยาลัยธรรมศาสตร์
*5.11 รางวัลวิทยานิพนดีเด่น รุ่น9 ปปร จากสถาบันพระปกเกล้า เรื่องเพลงการเมือง 2550
*5.12 รางวัล 25 แพทย์ต้นแบบ ในวาระ 50ปี แพทยสภา ปี 2561
*5.13 เครื่องราชอิสริยาภรณ์ 2550 อิสริยาภรณ์ มงกุฎไทย ชั้น 4 ในรัชกาลที่ 9
*5.14 รับพระราชทานเข็ม สก จาก สมเด็จพระนางเจ้าสิริกิตติ์ ในการห่รายได้เพื่อศูนย์การแพทย์สิริกิติ์ในโรงพยาบาลรามาธิบดี
*5.15 รางวัลพระพิฆเนศทอง 2553 เพลงบัวบาน
*5.16 สิบแพทย์ต้นแบบมหิดล รวมประวัติในจดหมายเหตุ Online

## อ้างอิง

หมวดหมู่:บุคคลจากอำเภอเมืองตาก
หมวดหมู่:ชาวไทยเชื้อสายแต้จิ๋ว
หมวดหมู่:แพทย์ชาวไทย
หมวดหมู่:นักร้องหญิงชาวไทย
หมวดหมู่:นักร้องเพลงลูกกรุง
หมวดหมู่:ศิลปินสังกัดจีเอ็มเอ็ม มิวสิค
หมวดหมู่:นักแสดงหญิงชาวไทย
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะแพทยศาสตร์ มหาวิทยาลัยเชียงใหม่
หมวดหมู่:บุคคลจากคณะแพทยศาสตร์โรงพยาบาลรามาธิบดี มหาวิทยาลัยมหิดล
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์